b'\n_START_ARTICLE_\nKeturios mus\xc4\x97s ant pilko aksomo\n_START_SECTION_\nTurinys\n_START_PARAGRAPH_\nRobertas, roko grup\xc4\x97s b\xc5\xabgnininkas, pastebi es\xc4\x85s sekamas paslaptingo vyri\xc5\xa1kio. Po keleto dien\xc5\xb3 jie susiduria apleistame teatre, ta\xc4\x8diau spiriamas prisipa\xc5\xbeinti vyri\xc5\xa1kis teigia nesuprant\xc4\x85s apie k\xc4\x85 Robertas kalba. Galiausiai \xc4\xafkar\xc5\xa1tyje vyri\xc5\xa1kis i\xc5\xa1sitraukia peil\xc4\xaf, \xc4\xafvyksta grumtyn\xc4\x97s ir Robertas nety\xc4\x8dia j\xc4\xaf nu\xc5\xbeudo._NEWLINE_\xc5\xa0i\xc4\x85 scen\xc4\x85 i\xc5\xa1 balkono stebi paslaptingas \xc5\xbemogus su kauke ir padaro kelias nusikaltimo nuotraukas. Netrukus Robertas gauna jas pa\xc5\xa1tu, ta\xc4\x8diau paai\xc5\xa1k\xc4\x97ja, kad paslaptingas \xc5\xa1anta\xc5\xbeuotojas neketina kreiptis \xc4\xaf policij\xc4\x85. \xc4\xaebaugintas Robertas ima sapnuoti ko\xc5\xa1marus, o jo pa\xc5\xbe\xc4\xafstami ima mirti vienas po kito. Negana to, nusikaltim\xc5\xb3 \xc4\xafkal\xc4\x8diai netiesiogiai nurodo, kad vis\xc5\xb3 \xc5\xa1i\xc5\xb3 mir\xc4\x8di\xc5\xb3 kaltininkas yra Robertas.'